### Resume

Forslag fra Boe Gregersen vedrørende forslag til børneinstitutioner.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 18 april fra Boe Gregersen, lyder således:

"Boe Gregersen (løsgænger) ønsker følgende forslag medtaget på førstkommende TU-dagsorden:

Jeg lægger op til, at der igangsættes et samarbejde mellem Børne- og Ungeforvaltningen og Teknik- og Miljø-forvaltningen. Opgaven for de to forvaltninger er i fællesskab at udarbejde forslag til mulige KONKRETE placeringer af fremtidige børneinstitutioner i Vejle kommune.

Det er essentielt, at der overordnet tages hensyn til befolkningsprognose (behov) og kommuneplan/lokalplan (fremtidige byggeområder), så eventuelle bevillinger til ny-/om-/tilbygning af børneinstitutioner sker det/de steder, der er hensigtsmæssige både på kort og langt sigt.

Befolkningsprognose 2023-2033 fordelt på aldersgrupper:

* 0-2-årige forventes at stige med 12,1%.
* 3-5-årige forventes at stige med 13,3%.

Ønsket og formålet er, at placeringer af børneinstitutioner sker strategisk klogt ud fra behovet i dag, i morgen og på den helt lange bane."

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Drøftet.

Ruben Schmidt og Boe Gregersen stemte for. De øvrige stemte imod. Dermed bortfaldt forslaget.

Berit Jørgensen begrundede sin stemmeafgivning med at arbejdet allerede pågår administrativt.